NBA G League

NBA G League er bandarísk atvinnumannadeild í körfubolta sem þjónar sem þróunardeild fyrir NBA-deildina.

Deildin var stofnuð árið 2001 sem National Basketball Development League (NBDL) og endurnefnd sem NBA Development League (NBA D-League) árið 2005. Hún fékk núverandi nafn sitt árið 2017 í tengslum við styrktarsamning deildarinnar við Gatorade og varð þar með fyrsta bandaríska atvinnumannadeildin í íþróttum sem nefnd er eftir auglýsanda.

Deildin, sem upphaflega var með átta lið, stækkaði eftir 2005 samkvæmt áætlun David Stern, framkvæmdastjóra NBA, Russ Granik, Bobby Sharma og annarra stjórnenda deildarinnar, til að breyta henni í þróunardeild fyrir NBA þar sem hvert lið tengdist einu eða fleiri NBA liðum. Um mitt ár 2014 hafði þriðjungur NBA leikmanna spilað í deildinni, samanborið við 23% árið 2011.

Tilvísanir

Flokkur:Bandarískar körfuknattleiksdeildir
Flokkur:NBA